open-index/open-wikipedia-markdown huggingface dataset:
הברית הבין-לאומית לאוניברסיטאות מחקר

**הברית הבין־לאומית לאוניברסיטאות מחקר** (באנגלית: The **International Alliance of Research Universities**, בראשי תיבות: **IARU**) היא רשת שיתופית של 11 אוניברסיטאות מובילות, בין־לאומיות עתירות מחקר, החולקות חזונות דומים להשכלה גבוהה ובפרט חינוך מנהיגים עתידיים. הרשת נוסדה ב־14 בינואר 2006 כרשת שיתופית של 10 אוניברסיטאות מובילות ובינואר 2016 הצטרפה אוניברסיטת קייפטאון כחברה ה־11. החברים חתמו על מזכר הבנות לעסוק בפעילויות שונות הכוללות סטאז' בקיץ, שיתופי פעולה במחקר, השוואת שיטות עבודה מומלצות וזיהוי עמדות משותפות בנושאים מרכזיים. הברית יוזמת ומקיימת שיתופי מחקר בפרויקטים שונים שהתקימו בעבר ובהווה. החברים הסכימו כי על הברית לפעול בהתאם למערכת עקרונות. נשיאיו נפגשים מדי שנה במקום אוניברסיטאי מארח כדי לדון ביוזמות משותפות תחת הקטגוריות הבאות המגדירות את החזון המשותף:
* יוזמות חינוך גלובאלי
* רשת מוסדית משותפת
* יוזמת קיימות
* קידום יוזמות מחקר

נשיאי הברית נבחרים לתקופה של שנתיים בסבב מתוך נשיאי האוניברסיטאות החברות בברית:
בהשקה בחרו הנשיאים את סגן נשיא האוניברסיטה הלאומית של אוסטרליה, פרופסור איאן צ'אב , כיו"ר לשנים 2005–2008. פרופסור טן צ'ורה צ'ואן  מהאוניברסיטה הלאומית בסינגפור, שימש כיו"ר לשנים 2009–2012. הוא הוחלף בשנת 2012 על ידי פרופסור ראלף אייכלר, 2013–2014 מ־ETH ציריך; פרופסור ראלף המינגסן, 2015–2016, מאוניברסיטת קופנהגן; פרופסור ניקולס דירקס  2017 מאוניברסיטת קליפורניה בברקלי; פרופסור קרול כריסטוס , 2017–2018, נשיאת אוניברסיטת קליפורניה בברקלי; פרופסור  2018–2020, נשיא אוניברסיטת טוקיו. היו"ר הנוכחי של IARU הוא פרופסור , סגן נשיא אוניברסיטת קיימברידג'.

## חברי הברית
האוניברסיטאות השותפות נכון לשנת 2022:
* אוניברסיטת קיימברידג' , 
* אוניברסיטת אוקספורד , 
* אוניברסיטת ייל , 
* האוניברסיטה הלאומית של אוסטרליה , 
* אוניברסיטת קליפורניה בברקלי , 
* אוניברסיטת פקין 
* האוניברסיטה הלאומית של סינגפור 
* אוניברסיטת קייפטאון 
* אוניברסיטת קופנהגן 
* אוניברסיטת טוקיו 
* המכון הטכנולוגי של ציריך 

## ראו גם
* אוניברסיטאס 21
* איגוד אוניברסיטאות חבר העמים הבריטי
* ברית N5T
* ברית אוניברסיטאות יורו-טק
* ברית האוניברסיטאות האסיאתיות
* ברית פלוס
* הברית העולמית של אוניברסיטאות טכנולוגיות
* התאגדות אוניברסיטאות האוקיינוס השקט
* רשת אוניברסיטאות עולמית
* רשת אוניברסיטאות מטאריקי

## קישורים חיצוניים
* 

## הערות שוליים

*
קטגוריה:אוניברסיטאות ומכללות
רעידת האדמה באלזי (2020)

**רעידת האדמה ב[[נפות טורקיה|נפת]] [[אלזי (נפה)|אלזי]] שב[[טורקיה]]** הייתה רעידת אדמה שהתרחשה ב-24 בינואר 2020 ב-20:55:12 לפי השעון המקומי (17:55:12 בשעון UTC). ברעידת אדמה זו, שהייתה בעוצמה של 6.7 בסולם מגניטודה לפי מומנט, נהרגו לפחות 41 אנשים ולפחות 1,607 אנשים נפצעו.

מוקד רעידת אדמה היה בנפת אלזי שבטורקיה. עם זאת, רעידת האדמה הורגשה גם באיראן, אלבניה, ארמניה, גאורגיה, ישראל, לבנון, סוריה ועיראק.

## קישורים חיצוניים

## הערות שוליים

אלזי
2020
קטגוריה:2020 בטורקיה
הייפ סייקל

שמאל|ממוזער|400x400 פיקסלים|התצוגה הגרפית של ה'הייפ סייקל'
**הייפ סייקל** (מילולית: 'מחזור ההפרזה', או, בתרגום מדויק יותר – 'עקומת ההתלהמות') היא תצוגה גרפית, שפותחה על ידי חברת גרטנר (ושייכת לה), העוסקת במחקר ובייעוץ בטכנולוגית המידע, ומציגה את הבשלות ודרגת האימוץ של טכנולוגיות שונות. ה'הייפ סייקל' מציגה באופן חזותי את מצב הבשלות של טכנולוגיות שונות דרך חמישה שלבים, ומהווה מדד לידע וכלי לניהול סיכונים שכרוכים באימוץ או בהשקעה בטכנולוגיות השונות.

ההייפ סייקל נתונה לביקורת מכיוונים שונים בשל חוסר הוכחות לנכונותה ובשל העובדה שהיא אינה עומדת בקנה אחד עם מצבי הבשלות של טכנולוגיות קיימות.

## חמשת השלבים
כל מחזור ב'הייפ סייקל' מחולק לחמישה שלבים עיקריים:

המונח 'הייפ סייקל' וכל אחד משלביו נמצאים בשימוש רחב בשיווק של טכנולוגיות חדשות.


## ה'הייפ סייקל' ככלי לניהול החלטות
בשל היותו כולל מגוון רחב של טכנולוגיות בדרגות בשלות ואימוץ שונות, משמש ה 'הייפ סייקל' ככלי קבלת החלטות אצל מנהלים בכירים, בבואם לשקול אסטרטגיות וכיווני גדילה עתידיים. הוא נותן מידע לגבי איזו טכנולוגיה כדאי לשקול ככיוון התפתחות, איזו כדאי להטמיע וכולי. בנוסף, הוא גם משמש ככלי לקבלת מידע לגבי טכנולוגיה שכבר הושקעו בה כספים, ויכול לעזור לקבל החלטות כגון האם להמשיך להשקיע בטכנולוגיה או לא, וכו'.

## ביקורת
ישנן מספר ביקורות על ה'הייפ סייקל'. הבולטות שבהן טוענות שלמעשה, זהו אינו מחזור, שאימוץ הטכנולוגיה אינו תלוי בטכנולוגיה עצמה, שהדבר לא מדעי בבסיסו, ושהוא אינו משקף את השינויים לאורך זמן במהירות שבה הטכנולוגיה מתפתחת. ביקורת נוספת טוענת שה'הייפ סייקל' מוגבל ביכולתו להיות מוכלל על מיכלול הטכנולוגיות, מכיוון שהוא נותן עדיפות לשיקולים כלכליים בתהליכי קבלת החלטות. נטען כי הוא מניח שהצלחתו של עסק או חברה תלויה ב'הייפ סייקל' בעוד שלאמיתו של דבר, לצורה שבה חברה מתכננת את אסטרטגיית המיתוג שלה יש השפעות גדולות יותר.

## קישורים חיצוניים

* אבולוציה של טכנולוגיות חדשות באתר דה-מארקר
* Gartner's hype cycle and information system research issues (באנגלית) באתר google.scholar
* Gartner Hype Cycle (באנגלית) באתר Gartner

קטגוריה:טכנולוגיה בחברה ובתרבות
קטגוריה:שינוי טכנולוגי
Ultimate Collection (אלבום של אנסטייז'ה)

***Ultimate Collection*** (בעברית: **אוסף אלטימטיבי**) הוא אלבום אוסף של הזמרת-יוצרת האמריקאית אנסטייז'ה. אלבום האוסף יצא לאור על ידי חברת התקליטים סוני מיוזיק אנטרטיינמנט ב-6 בנובמבר 2015.

עם יציאתו נכנס האלבום אל המקום העשירי במצעד האלבומים הבריטי.

## רקע
אלבום האוסף מכיל אוסף של שירים של הזמרת מכל השנים של הקריירה שלה בתוספת שני שירים חדשים: "Take This Chance" שגם שימש כסינגל הראשון מהאלבום וגרסת כיסוי לשיר "Army of Me" של הזמרת-יוצרת האמריקאית כריסטינה אגילרה.

אף על פי שהאלבום כולל שירים של הזמרת מכל מיני שנים בקריירה שלה, ישנה היעדרות של שירים מתוך אלבומה Heavy Rotation, שנובע ככל הנראה מהעובדה כי הזמרת אמרה שלא אהבה את הסאונד שהוביל את האלבום ושהיא לא תשתמש בו יותר.

אלבום זה יצא על מנת לסיים את החוזה בינה לבן חברת התקליטים סוני מיוזיק אנטרטיינמנט בה הייתה חתומה במשך 9 שנים.

## קידום
ב-31 באוקטובר אנסטייז'ה הופיע בתוכנית "Heaven Night Club" עם גרסת הכיסוי של "Army of Me" וביחד עם מספר שירים נוספים. ב-4 בנובמבר באותה השנה, היא התראיינה לתוכנית הרדיו BBC Radio Wales ויומיים לאחר מכן התראיינה גם לתוכנית "Lorraine".

יום לאחר יציאת האלבום, היא התראיינה בשנית בתוכנית הרדיו "BBC Radio 2" ואף ביצעה שם שני שירים. לאחר מכן, היא הופיעה גם בהגרלת הלוטו.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי אנסטייז'ה
קטגוריה:אלבומי אוסף באנגלית
דורובנץ

שמאל|ממוזער|250px|דורובנץ
[שמאל|ממוזער|250px|דורובנץ בתמונה של [ניקולאה גריגורסקו]]
**דורובנץ** (ברומנית: **dorobanț**, ברבים: dorobanți) היה בנסיכויות הרומניות וברומניה הכינוי, שניתן לחייל רגלי שכיר בצבא הלאומי.

המילה מקורה ב-Trabant הגרמנית, שעברה דרך ההונגרית לרומנית.

אזכורים לקיום החיילים האלה מתחילים מ-1657. היחידה פורקה ב-1668, והוקמה מחדש באמצע המאה ה-19. על פי תקנון המדים, שאומץ ב-1873,היו  הדורובנצים חלק מיחידות "ההחלפה", ששירתו ברוטציה שבוע בחודש, כשיתר הזמן היו חופשיים לעסוק במשק שלהם. באביב 1877 היו בצבא רומניה 33 בטליונים של דורובנצים.

מדי הדורובנצים היו צריכים להיות פשוטים, מבוססים על לבוש האיכרים ומיוצרים על חשבון החייל מחומרים זמינים לו ומושפעים מהמקובל באזורים השונים של רומניה. הדורובנצים נהגו לחבר לכובעי הפרווה שלהם נוצה של תרנגול הודו, לכן גם כונו "קורקני" (תרנגולי הודו ברומנית).

ישובים, שכונות ואתרים שונים קרוים בשם דורובנץ והטיותיו: דורובנצי, דורובנצו ודורובנצול, כולל שכונה בבירת רומניה, בוקרשט. משוררים רומנים כתבו שירים בהם פיארו את הדורובנץ האלמוני, כפי שעשה גאורגה קושבוק או דורובנץ מסוים, כפי שעשה וסילה אלכסנדרי בשיר "Peneș Curcanul", שהוקדש לדורובנץ קונסטנטין צורקאנו.

## קישורים חיצוניים
* דורובנץ במילון הרומני - רומני dexonline 
 
קטגוריה:אנשי צבא רומנים
A 4 App

***A 4 App*** (מוכר כ-***A4APP***) הוא אלבום ההופעה הראשון של הזמרת-יוצרת האמריקאית אנסטייז'ה. אלבום ההופעה יצא לאור ב-16 בדצמבר 2016, על ידי חברות התקליטים Foureyez הפקות ו-LME רקורדס.

אלבום זה מכיל אוסף של הופעות חיות של הזמרת מתוך סיבוב ההופעות "Ultimate Collection Tour" שהתקיים ב-2016, במטרה לקדם את אלבום האוסף שלה, Ultimate Collection.

## שם האלבום
שם האלבום נגזר מדבר אשר אנסטייז'ה עשתה לפני כל הופעה בסיבוב ההופעות: היא העלתה אפליקציה 24 שעות לפני המופע וביקשה מהמעריצים שלה לבחור את השיר שהם הכי היו רוצים שהיא תופיע איתו (כולל שירים שלא יצאו באופן רשמי) והשיר היה נבחר ברוב קולות היה נוסף לרשימת השירים של המופע.

לאפליקציה קראו A App (קיצור של Anastacia App), כשם האלבום.

## רקע
בספטמבר 2016, פורסם באתר PledgeMusic כי הזמרת צפויה להוציא לאתר האינטרנט שלה אלבום חדש ודרך האתר המעריצים יוכלו להזמין את האלבום בגרסה חתומה. כחודש לאחר מכן אנסטייז'ה חשפה כי אותו אלבום הוא אלבום הופעה חיה ולמעשה המעריצים יוכלו לבחור את ההופעות שיהיו באלבום, שוב דרך אפליקציה מיוחדת אותה הזמרת העלתה לחנויות האפליקציות.

בנוסף לכך, הזמרת חשפה בשידור חי בפייסבוק כי למעריצים תינתן ההזדמנות לעצב את עטיפת האלבום.

## רשימת רצועות

## קישורים חיצוניים

## הערות שוליים

קטגוריה:אלבומי אנסטייז'ה
קטגוריה:אלבומי הופעה באנגלית
איבון קוקריין

**איבון קוקריין** (באנגלית: **Yvonne, Lady Cochrane**; 18 במאי 1922 – 31 באוגוסט 2020) הייתה נדבנית, אספנית אמנות, בעלת אזרחות לבנונית, בריטית ואירית. הייתה בת למשפחת סורסוק הלבנונית.

## ביוגרפיה
נולדה בביירות כבת יחידה לאלפרד מוסה סורסוק ודונה מריה דה-קסנו, בתו של הדוכס ה-7 מקסנו, בן משפחת אצולה איטלקית שבימי הביניים כמה מבני המשפחה מונו כאפיפיורים. אלפרד סורסוק היה סוחר קרקעות, הוא ובני משפחתו מכרו בראשית המאה קרקעות בעמק יזרעאל לגואל האדמות יהושע חנקין. משפחת סורסוק מכרה את האדמות ליהודים חרף התנגדות עזה שהייתה כבר אז לערבים למכירת אדמות למתיישבים היהודים.

קוקריין נישאה בשנת 1946 בביירות לסר דזמונד קוקריין, בן אצולה אירי ששימש כקונסול כללי של אירלנד בלבנון. בשנת 1948, כאשר קמה מדינת ישראל, הייתה קוקריין אזרחית לבנונית—בריטית—אירית וכן בעלת דרכון דיפלומטי, כיוון שבעלה היה דיפלומט. קוקריין ירשה מאמה את האדמות של המשפחה ביפו ובחיפה, ונכסי מקרקעין אלו הוחרמו על ידי האפוטרופוס לנכסי נפקדים לפי חוק נכסי נפקדים ועברו אחר כך לבעלות רשות הפיתוח. גורמים רבים פעלו במשך השנים לשכנע את ממשלות ישראל להכיר בתביעתה של קוקריין להחזיר לה את רכושה. מפני שראו בכך עניין עקרוני, הכרה בכך שקוקריין היא בת למשפחה שאי אפשר לכלול אותה בהגדרה של אויבי ישראל, אף על פי שהמשפחה מתגוררת בארץ הנמצאת במצב מלחמה עם ישראל. גם הואתיקן התערב, וכן מנהיגים ביהדות בריטניה, ביניהם חבר הפרלמנט גרוויל ג'אנר , ראש ועד שליחי הקהילות של יהדות בריטניה.

קוקריין פנתה לשלטונות ישראל בעניין נכסיה לראשונה בשנת 1950. ב-1 בפברואר 1951 נמסרה לה החלטת הוועדה המיוחדת, שהוקמה לפי סעיף 29 לחוק נכסי נפקדים, שלא להמליץ על החזרת נכסיה שהוחרמו. היא חידשה את בקשתה בשנת 1966, ושוב הוחלט לא להחזיר את נכסיה. היא פנתה שוב בשנת 1978 כאשר הפעם ייצג אותה עו"ד חיים הרצוג, יליד אירלנד שהיה אחר כך נשיאהּ השישי של מדינת ישראל. ב-13 במאי 1979 שוב החליטה הוועדה שלא להמליץ בפני האפוטרופוס על שחרור נכסיה. בספטמבר 1979 פנה הרצוג לבג"ץ בשמה של קוקריין, שבינואר 1980 שפסק לטובתה. גם שר החוץ יצחק שמיר, התייחס בחיוב לעתירתה של קוקריין ולבסוף הוועדה המיוחדת המליצה לאפוטרופוס לשלם לה פיצוי כספי עבור נכסי המקרקעין שלה.

נפצעה בפיצוץ בנמל ביירות ומתה מפצעיה ב-31 באוגוסט 2020.

## פילנתרופיה
קוקריין הייתה נשיאת הוועדה המנהלת ומנכ"לית מוזיאון סורסוק בביירות משנת 1960 ועד 1966. היא הקימה את האגודה להגנת אתרי הטבע והבניינים העתיקים (צרפתית: Association pour la protection des sites et anciennes demeures ; APSAD) בלבנון והייתה נשיאת האגודה משנת 1960 עד 2002. בשנותיה האחרונות עבודתה התמקדה בפרויקטים שביקשו לצמצם את ההגירה מלבנון ולתמוך באנשים בכפרי המוצא שלהם, על ידי יצירת מקורות פרנסה עבורם בתחומי החקלאות, הטקסטיל ועבודות היד. הייתה מעורבת גם בשמירה על הסביבה הטבעית בלבנון ובשימור המורשת האדריכלית והתרבותית הייחודית של המדינה.

## קישורים חיצוניים
* 

## הערות שוליים

קטגוריה:נדבניות
קטגוריה:נדבנים אירים
קטגוריה:נדבנים בריטים
קטגוריה:אספניות אמנות
קטגוריה:מנכ"ליות
קטגוריה:בריטיות שנולדו ב-1922
קטגוריה:בריטים שנולדו ב-1922
קטגוריה:בריטיות שנפטרו ב-2020
קטגוריה:בריטים שנפטרו ב-2020
קטגוריה:ביירות: אישים
אלזי (נפה)

**אלזי** (בטורקית: **Elâzığ**; בכורדית: **Xarpêt**) היא נפה במחוז מזרח אנטוליה שבמזרח טורקיה, שטח הנפה 9,383 קמ"ר ובירתה היא העיר אלזי. הנפה נחלקת ל-11 יחידות אדמיניסטרטיביות. בשנת 2020 התגוררו בנפה 587,960 תושבים.

ב-24 בינואר 2020, רעידת אדמה התרחשה באזור.

## כלכלה
מבחינה היסטורית ייצרה נפת אלזי כסף, שהופסק לכרות ב-1885. ממשלת טורקיה ניסתה לחדש את המכרות. עם זאת, עלות הדלק והאנרגיה גרמה לסגירת המכרות. בעבר, היה מוקש עשוי מכסף שיוצר ב-1903 בפאלו , כמו פחם. בנוסף, הזהב, הפחם והמלח נמצאים באזורים אחרים בנפה.

## ארכאולוגיה
אלטינובה היה אתר ארכאולוגי חשוב שנמצא בשנות ה-70 של המאה ה-20. האתר נהרס בעקבות בניית הסכר קבן.

## גלריה

קובץ:Karakocan belediye parki.jpg|תצפית של העיירה קאראקוצ'אן 
קובץ:Elazığ.JPG|תצפית של העיר אלזי  


## קישורים חיצוניים

* 

* Elazig Daily News 
* Elâzığ weather forecast information 


## הערות שוליים

קטגוריה:טורקיה: נפות
Playtime Is Over

**Playtime Is Over** (בעברית: **זמן המשחק נגמר**) הוא המיקסטייפ הראשון של הראפרית הטרינידדית ניקי מינאז'. המיקסטייפ יצא לאור ב-5 ביולי 2007, על ידי חברת התקליטים דירטי מאני רקורדס.

במיקסטייפ מתארחים האמנים הל רד, רד קפה, מורדה מוק, רנסום, גרבי, ליל ויין, אנג'ל דה מר ורו ספיטס.

## רקע
אחריי שהוציאה חמישה שירים עם הרכב הראפ The Hoodstars, עזבה מינאז' את ההרכב לטובת הוצאת מוזיקה באופן עצמאי. כתוצאה מכך, היא החלה להעלות מוזיקה למייספייס וחברה למפיקים מוזיקליים. במקביל, יצרה קשר עם מנכ"ל חברת התקליטים דירטי מאני רקורדס, פנדי.

פנדי החתים את מינאז' בחברת הבת דירטי מאני רקורדס ובעצם החלה להוציא סדרה של אלבומי די וי די בשם "The Come Up". הזמר ליל ויין שמנהל את חברת התקליטים יאנג מאני שם לב למינאז' בזכות "The Come Up" והחתים אותה בחברה שלו.

## הרכב מוזיקלי
מינאז' הייתה מעורבת בכל כתיבת השירים במיקסטייפ. מבחינה מוזיקלית, השירים במיקסטייפ הם שירי ראפ וכל האמנים המשתתפים בו הם ראפרים. על מנת ליצור פזמון לכל שיר מינאז' השתמשה באינסטרומנט של אותו שיר. מבחינה לירית, רוב השירים באלבום כוללים משחקי מילים ומילים בעלי אופי זועם כלפי אנשים שלא האמינו ביכולת של מינאז' להיות ראפרית ממין נקבה.

המילים לשירים זכו לביקורות חיוביות שכן הרבה אנשים טענו שהמילים לשירים טובות יותר משירים רגילים שיוצאים לחנויות הדיגיטליות. רוב האינסטרומנטיים באלבום הם סמפולים משירים אחרים ואינסטרומנטיים המקוריים מבוססים על אותו סגנון.

## קישורים חיצוניים

## הערות שוליים

קטגוריה:מיקסטייפים מ-2007
קטגוריה:אלבומי ניקי מינאז'
קטגוריה:מיקסטייפים באנגלית
Sucka Free

**Sucka Free** הוא המיקסטייפ השני של הראפרית הטרינידדית ניקי מינאז'. המיקסטייפ יצא לאור ב-12 באפריל 2008, על ידי חברת התקליטים יאנג מאני. המיקסטייפ מכיל שיתופי פעולה עם הראפרים: ליל ויין, גוצ'י מיין, ג'יידאקיס, ליל קים ורנסום.

את המיקסטייפ הפיקו מגון מפיקים ביניהם דייבן "פרסטיג'" ונדרפול, שון קומבס, ג'ייד טוד סמית', ויין וכדומה.

## רקע
מיקסטייפ זה יצא לאחר שהראפר האמריקאי ליל ויין החתים את מינאז' בחברת התקליטים שלו יאנג מאני. הוא שימש לה כמנטור לאורך תקופת ההקלטות של המיקסטייפ, תוך שהוא עזר לה להמשיך בקריירת הראפ שלה.

כל השירים שנכללים במיקסטייפ הם גרסאות כיסוי לשירים ישנים שיצאו לפני כן.

## עטיפה
עטיפת המיקסטייפ מציגה בתוכה את ליל ויין ואת ניקי מינאז', כשהם על פודיום, מאחורי וילון אדום, כפי שהצטלמו למגזין XXL ול-MTV. כמו כן, מינאז' עונדת שרשרת ועגילים בצבע זהב, תוך שהיא לובשת חולצה אדומה מכופתרת.

תלבושת זו, דומה לזו שהציגה בעטיפת המיקסטייפ הקודם שלה, Playtime Is Over. ליל ויין לובש בגד אדום ועונד שעון מכסף ושרשראות, תוך שהוא חובש כובע עליו כתוב "יאנג מאני".

## קישורים חיצוניים

## הערות שוליים

קטגוריה:מיקסטייפים מ-2008
קטגוריה:אלבומי ניקי מינאז'
קטגוריה:מיקסטייפים באנגלית
VH1 Storytellers

***VH1 Storytellers*** הוא אלבום הופעה של הזמרת האמריקאית אלישה קיז. האלבום יצא לאור ב-25 ביוני 2013, על ידי חברות התקליטים תקליטי RCA.

עם יציאתו נכנס האלבום אל המקום ה-8 במצעד אלבומי הווידאו הבריטי.

## רשימת רצועות

## קישורים חיצוניים

## הערות שוליים

קטגוריה:אלבומי וידאו מ-2013
קטגוריה:אלבומי אלישה קיז
קטגוריה:אלבומי הופעה באנגלית
קטגוריה:אלבומי וידאו באנגלית
קטגוריה:אלבומי חברת RCA רקורדס
השיטפונות בג'קרטה (2020)

בשעות הבוקר המוקדמות של ה-1 בינואר 2020 החלו שיטפונות בג'קרטה, בירת אינדונזיה, ובסביבתה. באותו לילה ירדו כ-400 מילימטר גשם, שגרמו להצפת הנהרות סביב העיר. לפחות 66 בני אדם נהרגו, ו-60,000 בני אדם נעקרו מבתיהם.

מקור ההצפות הוא בגשמי מונסון, שגרמו לנהרות לעלות על גדותיהם. אלה השיטפונות הקשים ביותר באזור מאז שנת 2007, אז ירדו כ-340 מילימטר גשם ונהרגו 80 בני אדם.

## רקע
שיטפונות חריגים נרשמו בג'קרטה פעמים רבות בעבר , בין השאר בשנים 1621, 1654, 1918, 1942, 1960, 1976, 1996, 2002, 2007 ו-2013. אחד הגורמים לשיטפונות הוא שחלק ניכר מהעיר, כ-240 קמ"ר, נמצא מתחת לפני הים. השיטפונות החמורים ביותר מתרחשים כאשר יורד גשם רב בזמני גאות, אז פני הים עולים וביחד עם מי הגשם הניגרים הם מציפים את האזורים הנמוכים בעיר.

השפעת השיטפונות קטלנית במיוחד עקב גידול האוכלוסייה בעיר, תכנון בנייה לקוי, וחוסר ידע על דרכי התמודדות עם שיטפונות בקרב תושבי העיר וגורמי הממשל באינדונזיה.

שינויי אקלים באינדונזיה  גורמים לכך ששכונות ג'קרטה הממוקמות מתחת לפני הים ממשיכות לשקוע בקצב של 9 אינץ' בשנה, עקב פליטת גזי חממה בשילוב עם שאיבה לא מבוקרת של מי תהום. על פי אחת ההערכות, עד שנת 2050 צפויים להיות 95% משטחי צפון ג'קרטה מתחת לפני הים.

## השפעת השיטפונות
לאחר הגשם של 1 בינואר נפתחו רוב שערי הוויסות שהותקנו למניעת שיטפונות. ממשלת אינדונזיה פתחה לנסיעה חופשית את כל כבישי האגרה סביב ג'קרטה, כדי לאפשר לתושבים באזורים המוצפים להיחלץ.

באזורים רבים בעיר הגיע מפלס המים ל-30 עד 200 ס"מ. במספר שכונות במזרח העיר מפלס המים הגיע לשיא של ארבעה מטרים. יותר מ-397,000 תושבים פונו לשכונות בטוחות יותר ולמקלטים. חלקים רבים של העיר נותרו ללא תנועת רכבות וללא חשמל.

תשתיות תחבורה רבות שובשו, בהן הרכבת הקלה, מוניות, רכבות וכבישי אגרה. נמל התעופה הבינלאומי סוקרנו-האטה המשיך לפעול כרגיל, אך נמל תעופה נוסף נסגר למספר שעות עקב נזקי הצפה במסלולי ההמראה.

## קורבנות
ב-6 בינואר 2020 דווח כי מניין ההרוגים הוא 66 בני אדם, בשל מפולות, היפותרמיה, טביעה והתחשמלות.

## תגובות
מטוסי זריעת עננים הוזנקו לאזור בניסיון להפיג את הגשם הכבד.

מושל מחוז ג'קרטה, אניס בסוואדן, ציין כי הממשל המחוזי יסייע לכל מי שנפגע מהשיטפונות. כמו כן מתוכננים סכר ותשתיות חדשות המיועדות למנוע הצפות חוזרות. גם נשיא אינדונזיה, ג'וקו וידודו, אמר שהממשלה תסייע לבנות מחדש את כל התשתיות הנדרשות למניעת הצפות.

משרד החוץ של טורקיה הודיע כי הוא עומד בסולידריות מלאה עם תושבי אינדונזיה ומוכן לספק כל סיוע שיידרש.

## הערות שוליים

קטגוריה:אסונות טבע ב-2020
קטגוריה:אסיה: שיטפונות
קטגוריה:אינדונזיה: אסונות טבע
קטגוריה:2020 באסיה
Here (אלבום של אלישה קיז)

***Here*** (בעברית: "**כאן**") הוא אלבום האולפן השישי של הזמרת האמריקאית אלישה קיז. האלבום יצא לאור ב-6 בנובמבר 2016, על ידי חברת תקליטים תקליטי RCA. מתוך האלבום יצא הסינגל "In Common", אשר הצליח לכבוש את פסגת מצעד שירי הדאנס קלאב.

עם יציאתו נכנס האלבום אל המקום השני במצעד הבילבורד 200.

## רקע והפקה
האלבום הופק על ידי מפיקים כדוגמת אלישה קיז, מארק באטסון ופארל ויליאמס. בממלכה המאוחדת, יצא לאור האלבום ב-4 בנובמבר 2016, בשלושה פורמטים: תקליטור, הורדה דיגיטלית והזרמת מוזיקה, וכך גם בארצות הברית.

האלבום נכלל ברשימת אלבומי ה-R&B\היפ הופ של שנת 2016, שנערכה על ידי מגזין הבילבורד.

## רשימת רצועות

## קישורים חיצוניים

## הערות שוליים

קטגוריה:אלבומי אלישה קיז
קטגוריה:אלבומים באנגלית
קטגוריה:אלבומים שהופקו על ידי סוויז ביטס
קטגוריה:אלבומים שהופקו על ידי פארל ויליאמס
קטגוריה:אלבומי חברת RCA רקורדס
טמפו (מבנה)

ממוזער|שמאל
**טמפו** ("פונדק" בקצ'ואה) היו מבנים ששימשו בתרבות האינקה כתחנות דרכים לצרכים צבאיים ומנהליים. הטמפו נפרסו לאורך מערכת הדרכים של האינקה, ושימשו כתחנות לינה והצטיידות עבור בעלי תפקידים מטעם השלטון. תחזוקת הטמפו נעשתה על ידי מגויסים מקרב האוכלוסייה המקומית כחלק משירות החובה שהוטל עליהם (מיט'ה).

הטמפו עמדו לרשות פקידי הממשל והכילו מזון וקיפו.

האינקה בנו רבים מהטמפו בד בבד עם שדרוג מערכת הדרכים במהלך תקופת שלטונו של טופאק אינקה יופאנקי בין השנים 1471–1493. לפי הערכות החוקרים נבנו מעל 2,000 מבני טמפו.

## מאפיינים
למבני הטמפו היו סוגים שונים ומגוון רחב שנבעו מתפקידים שונים אותם נועדו לבצע. חלק מהמבנים תפקדו כתחנות דרכים פשוטות ובמינימום הכילו אמצעי הלנה, בישול וממגורות (קולקה). חלק מוקמו בתוך ערים וסיפקו לנוסעים דיור זמני. חלק מהטמפו, שתפקדו כמרכזים מנהליים, היו כה גדולים שקשה להבדיל בינם לבין כפר קטן. האדריכלות של המבנים וכן עדויות כתובות מעידים על כך שגודלם נגזר בראש ובראשונה ממספר האנשים אותם הם נועדו להלין.

גם השימושים של הטמפו נבעו מגודלם ומהאמצעים שהכילו. לכל טמפו הייתה יכולת לשרת בעלי תפקידים שונים. הקטנים שבהם שימשו כתחנות ממסר עבור שליחים (צ'סקי). ככל שהטמפו היו גדולים יותר, כן היה ביכולתם לשרת מגוון רחב יותר של בעלי תפקידים: טמפו גדולים מאוד יכלו לספק צרכים של יחידות צבאיות בתנועה, לשמש כמרכזי מינהל אזוריים ולהלנת פמליות של פקידים רמי דרג.

בנוסף לאספקת צרכים של נוסעים, נמצאו בטמפו גדולים גם מתקנים לשימוש בעלי מלאכה כקדרים ואורגים, אמצעי פולחן, עדויות לפעילות ציד, פעילות כרייה ועיבוד של עלי קוקה.

קטגוריה:אינקה
קטגוריה:פרו: אתרים ארכאולוגיים
The Element of Freedom

***The Element of Freedom*** הוא אלבום אולפן הרביעי של הזמרת-יוצרת האמריקאית אלישה קיז. האלבום יצא לאור ב-11 בדצמבר 2009, על ידי חברת תקליטים ג'יי רקורדס. מתוך האלבום יצא הסינגל "", שזכה להצלחה בארצות הברית.

עם יציאתו נכנס האלבום אל המקום השני במצעד הבילבורד 200.

## רקע
בין שנת 2010 לשנת 2019 פרסם מגזין הבילבורד את רשימת האלבומים הטובים ביותר של העשור השני של המאה ה-21, בה התברג האלבום במקום ה-148. ברשימה של חברת המצעדים הרשמית התברג במקום ה-63.

איגוד תעשיית ההקלטות האמריקאי העניק לאלבום את תואר הפלטינה על מכירות של למעלה ממיליון עותקים במדינה.

## רשימת רצועות

## קישורים חיצוניים

## הערות שוליים

קטגוריה:אלבומי אלישה קיז
קטגוריה:אלבומים באנגלית
קטגוריה:אלבומים שהופקו על ידי ג'ף באסקר
קטגוריה:אלבומים שהופקו על ידי טובי גד
קטגוריה:אלבומים שהופקו על ידי סוויז ביטס
קטגוריה:אלבומי זהב באוסטרליה
קטגוריה:אלבומי חברת ג'יי רקורדס
הרי הורליק

**הרי הורליק** (באנגלית: **Horlick Mountains**) הם רכס הרים בהרים הטראנס-אנטארקטיים, שבאנטארקטיקה.

לפי כמה מההגדרות הרי הורליק כוללים את רכס אוהיו, גבעות לונג ואת רכס ויסקונסין.

לפי הגדרה מצרה יותר ההרים כוללים את מזרח הרי המלכה מוד, ואת החלק המרכזי של רכס ויסקונסין.

יש הכוללים את הרי ת'יל בהרי הורליק.

ההרים מתנשאים לגובה של 3,940 מטרים מעל פני הים (בהר פאורה).

שטח רכס ההרים 30,310 קמ"ר.

## היסטוריה
### גילוי ומיפוי ההרים

ההרים נראו מרחוק על ידי משלחת ריצ'רד בירד (אשר חקר את אנטארקטיקה בין השנים 1933–1935):
* ההרים נצפו מהאוויר לראשון על ידי קנט ל. ראוסון (Kennett L. Rawson), בטיסתו ב-22 בנובמבר 1934;
* ההרים נראו בשנית על ידי קווין בלקבורן (Quin Blackburn) בדצמבר 1934.

חלקים מרכס ויסקונטסין מופו בהתבסס על תצלומי אוויר שצולמו על ידי צי ארצות הברית במסגרת מבצע קפיצה לגובה בין השנים 1946–1947.

ההרים מופו על ידי התוכנית האנטארקטית של ארצות הברית בהתבסס על תצלומי אוויר שצולמו על ידי צי ארצות הברית בין השנים 1959–1964.

### מקור השם

שמם של ההרים ניתן להם על ידי ריצ'רד בירד.

בירד קרא להרים על שמו של ויליאם הורליק (William Horlick), יצרן מזון שתמך במשלחתו של בירד שנערכה בין השנים 1933- 1935.

## לקריאה נוספת

• Gunter Faure, Teresa M. Mensing, **The Transantarctic Mountains: Rocks, Ice, Meteorites and Water**, P 201

• Edmund Stump, **[https://books.google.co.il/books?id=tS-GueGKj68C&pg=PA166&lpg=PA166&dq=%22Horlick+Mountains%22&source=bl&ots=5cIAhIc1KG&sig=ACfU3U1XH6gdagKf3yw26C6GQFf8k6sg6A&hl=en&sa=X&ved=2ahUKEwidj7O6rJ_nAhVDhqQKHblNByE4FBDoATAFegQIChAB#v=onepage&q=%22Horlick%20Mountains%22&f=false The Ross Orogen of the Transantarctic  Mountains]**, P 166

• R. L. Oliver, P. R. James, J. B. Jago, **[https://books.google.co.il/books?id=KE3wCs13g7IC&pg=PA94&lpg=PA94&dq=%22Horlick+Mountains%22&source=bl&ots=j429VKu5Su&sig=ACfU3U3xXnDxkzVaSkUtpgfYp_mj7BGkfQ&hl=en&sa=X&ved=2ahUKEwidj7O6rJ_nAhVDhqQKHblNByE4FBDoATAAegQICBAB#v=onepage&q=%22Horlick%20Mountains%22&f=false Antarctic Earth Science]**, P 94

## קישורים חיצוניים
* הרי הורליק באתר הסקר הגאולוגי של ארצות הברית
* הרי הורליק באתר הגאזט האנטארקטי המשווה SCAR של ממשלת אוסטרליה
* הרי הורליק באתר peakbagger
* תצלום של הרי הורליק
* תחזית מזג אוויר עדכנית ארוכת טווח עבור הרי הורליק
** תחזית מזג אוויר עדכנית עבור הרי הורליק

## הערות שוליים

הורליק
הורליק
הורליק
ThreatConnect

**ThreatConnect** היא חברת אבטחת מידע אמריקאית, העוסקת בפיתוח תוכנה לניתוח איומי אבטחת מידע באופן מקוון.

החברה נוסדה בשנת 2011 בשם Cyber Squared Inc, על ידי אדם וינסנט (Adam Vincent), ריצ'רד בארגר (Richard Barger), אנדרו פנדרגאסט (Andrew Pendergast) ולי רייצ'ל (Leigh Reichel) במטרה לספק שירותי מודיעין שיסייעו בהגנה מפני התקפות קיברנטיות.

## גיוס הון
* בשנת 2014 קיבלה החברה מימון בסך של כ-4 מיליון דולר.
* בשנת 2015 קיבלה החברה מימון נוסף בסך של כ-16 מיליון דולר.

## הבחירות לנשיאות ארצות הברית 2016
* בחודש יולי 2016 פרסמה החברה כי הדלפת הודעות הדואר האלקטרוני של הוועדה הדמוקרטית הלאומית, בזמן הבחירות לנשיאות ארצות הברית, נעשו על ידי ארגוני לוחמת סייבר רוסי המזוהים בשם Fancy Bear ו-Cozy Bear.

## ראו גם
* לוחמת רשת
* טרור קיברנטי

## קישורים חיצוניים
*  

## הערות שוליים

קטגוריה:חברות אבטחת מחשבים אמריקאיות
קטגוריה:חברות תוכנה אמריקאיות
קטגוריה:התערבות רוסיה בבחירות לנשיאות ארצות הברית ב-2016: גופים
משה שפירא (עפרה)

הרב **משה כהנא שפירא** (שבט תרצ"ה, 5 בינואר 1935 – ח' באדר ב' תשע"ט, 15 במרץ 2019) היה מייסד מדרשת שובה, יחד עם רעייתו רבקה שפירא.

## ביוגרפיה
נולד בירושלים לדוד וגולדה שפירא. למד בת"ת "יבנה", ולאחר מכן עבר לבית הספר הממלכתי דתי "מוריה", שם גם פגש את חברו הרב עדין שטיינזלץ. שניהם, תלמידיו ומושפעיו הפנימיים של הרב שמואל אלעזר היילפרין, ראש ישיבת "תורת אמת" של חסידות חב"ד בירושלים.

בשנת תש"ט התחיל ללמוד בישיבת "תורה ומלאכה" בכפר אברהם.

בצעירותו סבל מצליעה קלה. ניתוח שעבר כדי להיטיב את מצבו נכשל, והחמיר את הצליעה אותה נשא עמו כל חייו.

בשנת תשי"א הקים יחד עם הרב עדין שטיינזלץ את "אחוות שלהבתי-ה" שכונתה גם "חבורת השלהבת". החבורה חשה שהיא נושאת בשורה חדשה, שהם הגדירו כ"שיבה אל יהדות ארצישראלית ברוח החסידות". העולם היהודי שראו סביבם נתפס בעיניהם כמיושן וארכאי, ותפקידו של הארגון שהקימו היה "לגלות לעולם את האמת".

בשנת תש"כ (1960) נישא לרבקה לבית שנור, אותה הכיר במסגרת חבורת השלהבת.

בשנים שלאחר נישואיהם התגוררו בשכונת קריית משה בירושלים ור' משה התקרב לחוגי מרכז הרב. לאחר מלחמת יום הכיפורים החל ללמד יחד עם רבקה במכון אורה לבנות. במכון זה לימדו הזוג שפירא שנים ארוכות, כאשר רבקה משמשת כמרכזת המכון. בשנים אלו הוקמה ההתנחלות הישראלית "עפרה" ומשפחת שפירא הצטרפה למתנחלים וקבעה במקום את ביתה.

בשנת תשמ"ד, ייסד הזוג שפירא את מכון "שובה" לבנות ביישוב החדש עפרה, המדרשה העל תיכונית הראשונה לבנות, מוסד שעצם מתכונתו היה פריצת דרך ותוכנית הלימודים שלו שאפה להעניק לבנות 'תורת חיים' שמקורותיה בחסידות ובלימוד עיוני בכתביו של הרב קוק.

במשך שנים רבות לימד במכללה ירושלים.

הקמת חבורת השלהבת ולאחר מכן מדרשת שובה נחשבת בעיני רבים כמבשרת הנאו-חסידות בציבור הדתי-לאומי.

נפטר ביום שישי ח' באדר ב תשע"ט, ונקבר בבית העלמין בעפרה למחרת במוצאי שבת.
בלוויה השתתפו אלפים, וזו הייתה הלוויה הראשונה בה נישאו ההספדים בבית הכנסת של היישוב.

## משפחתו
היה נשוי לרבקה ולהם שבעה ילדים:

* אברהם - נפטר בגיל 8 מסרטן.
* הרב יהושע - ראש ישיבת ההסדר רמת גן.
* הרב יצחק - ראש ישיבת עוד יוסף חי.
* מתניה - סמנכ"ל מועצת יש"ע.
* זהבה - נשואה לישעיהו גנץ, בנו של הרב משה גנץ (אחיו של הרב חיים גנץ).

## ספרים שכתב
* **פניני שפת אמת על התורה**, עפרה
* **פניני שפת אמת על ימים נוראים**, עפרה

## לקריאה נוספת
* 

## קישורים חיצוניים
* 
* 
* 
* 
* 
* 

## הערות שוליים

קטגוריה:עפרה: אישים
קטגוריה:רבני הציונות הדתית
קטגוריה:סגל מכללה ירושלים
קטגוריה:אישים הקבורים בעפרה
קטגוריה:ישראלים שנולדו ב-1935
קטגוריה:ישראלים שנפטרו ב-2019
אגדות דיסני

**אגדות דיסני** (באנגלית: **Disney Legends**) הוא תואר, שמכיר באנשים שתרמו תרומה יוצאת דופן ואינטגרלית לחברת וולט דיסני. התואר חולק החל משנת 1987 באופן שנתי במהלך טקס פרטי מיוחד, כאשר החל משנת 2009 התואר מוענק אחת לשנתיים ב-D23, מועדון המעריצים הרשמי של החברה.

מקבלי התואר נבחרים על ידי ועדת בחירה, אשר מונתה בעבר על ידי רוי א. דיסני, אחיינו של וולט דיסני. הוועדה מורכבת מבמאים ותיקים של החברה, היסטוריונים ורשויות אחרות. חלק ממקבלי התואר קיבלו אותו לאחר מותם.

## הפרס
[ממוזער|280x280px|לוח זיכרון מברונזה עם טביעות הידיים והחתימה של [דייב סמית']]
כל אדם אשר זוכה בתואר, מקבל פסלון אשר עוצב על ידי אנדראה פאבילי. הפסלון מיוצר בעבודת יד מברונזה בכל שנה. הפסלון בצורה של זרועו של מיקי מאוס אשר אוחז בשרביט שבקצה שלו כוכב. בפסלון יש שלושה אלמנטים אשר מאפיינים את התרומה של מקבלי התואר:
* הספירלה - מייצגת את הדמיון, כוחו של הרעיון.
* היד - מייצגת את המיומנות, המשמעת והאומנות.
* השרביט והכוכב - מייצגים קסם: הניצוץ שנוצר כשדמיון ומיומנות משתלבים ליצירת חלום חדש.
מלבד הפסלון עצמו, כל אדם שזוכה בתואר מוזכר בלוח זיכרון מברונזה באמצעות טביעת ידו וחתימתו, או באמצעות תמונה של הפסלון שעליו מוזכר השם. הלוחות מוצבים בתצוגה אשר נמצאת באולפני וולט דיסני בברבנק.

## מקבלי התואר

## קישורים חיצוניים

* 

*
קטגוריה:דיסני
קטגוריה:פרסים אמריקאיים
קטגוריה:פרסי מפעל חיים
חריצות

**חריצות** היא התנהגות המאפיינת אדם שמבצע את מטלותיו בזריזות ובהתמדה, כמו עבודה או לימודים, וממעיט מנוחה. החריצות הפוכה לעצלנות. אדם שיש לו נטייה לחריצות מכונה "חרוץ" ובנוסף גם "שקדן". חריצות כתכונה נתפסת כחיובית בצורה אוניברסלית ואפשר למצוא לה התייחסויות במקורות של דתות רבות.

בפסיכולוגיה חריצות מתקשרת לדימוי עצמי, למשל בפסיכולוגיית האגו "ילד שמתקשה בלימודים יהיה פחות מקובל. החריצות מתבטאת בהישגים, הנחיתות היא מול העצמי ומול החברה."
## ביהדות
חריצות, התמדה ושקידה הן מידות חשובות ביהדות ונתפסות באור חיובי במרבית המקרים. למשל:

בספר משלי "יַד חָרוּצִים תִּמְשׁוֹל" ~ פרק יב, פסוק כד
בספר יהושע: .

חריצות נתפסת כתכונה באדם ולכן יכולה להיות מופנית לטוב ועשיית מצוות אך יכולה היא גם להיות מופנית לעבירות, כמו שהרמב"ם על אבות ב משנה יא מבאר
"אמר שחריצות לממון ורוב התאוה ורוע הנפש והוא חולי המרה השחורה שיביא האדם למאוס ראות עיניו וישנאהו..."

## בנצרות
בברית החדשה ישו מתואר כאדם חרוץ, הוא בעצמו מורה ומכוון את חסידיו לפעול בחריצות, שנתפסת כמאמץ מצד הפרט לחיות ולפעול מתוך אמונה וביטחון באלוהים.
"וחפצנו שכל-אחד מכם ישקד להיות נכון לבו בתקוה עד-הקץ: שלא תעצלו כי אם-תלכו בעקבות יורשי ההבטחות באמונה וארך נפש" איגרת אל-העברים פרק ו

## ראו גם
* פסיכולוגיה
* התמדה (לימוד תורה)

## קישורים חיצוניים

* חריצות בנצרות
* חריצות בפסיכולוגיית האגו

קטגוריה:התנהגות האדם
The Vault Playlist, Vol. 1

***The Vault Playlist, Vol. 1*** הוא המיני-אלבום הראשון של הזמרת האמריקאית אלישה קיז. המיני-אלבום יצא לאור ב-7 באפריל 2017, על ידי חברת תקליטים תקליטי RCA. במיני-אלבום ישנה גרסה אקוסטית ללהיט "No One".

בנוסף לכך, ישנה גרסת פסנתר לשיר "If I Ain't Got You".

## רקע והפקה
המיני-אלבום הופק על ידי אלישה קיז וקארי ברות'רס ג'וניור. מגזין הרולינג סטון התייחסו למיני-אלבום באחת מן הביקורות שלו.

## רשימת רצועות

## קישורים חיצוניים

## הערות שוליים

קטגוריה:מיני-אלבומי בכורה מ-2017
קטגוריה:אלבומי אלישה קיז
קטגוריה:מיני-אלבומים באנגלית
קטגוריה:מיני-אלבומי חברת RCA רקורדס
הרי רואן

**הרי רואן** (באנגלית: **Rouen Mountains**) הם רכס הרים נישא, בצפון האי אלכסנדר, שבאנטארקטיקה.

גובהו של הרכס ההרים 2,800 מטרים מעל פני הים (בהר פריז).

אורכו של רכס ההרים 60 קילומטרים בכיוון צפון-מערב - דרום-מזרח (בין הר באיון ל-רמת קייר ול-הר קופולה).

ברכס ההרים מצוייות כמה מהפסגות הגבוהות ביותר באי אלכסנדר (הפסגות הגבוהות ביותר האחרות מצויות ברכס דאגלס הסמוך.

## היסטוריה
### גילוי ומיפוי ההרים

ההרים מופו על ידי המשלחת הצרפתית הרביעית לאנטארקטיקה (שנערכה בין השנים 1908–1910), בפיקודו של ז'אן-באטיסט שארקו.

שארקו סבר שהקצה הדרומי של ההרים הוא הר פריז, ואולם מיפוי שנערך על ידי סקר שטחי חסות איי פוקלנד, בהתבסס על תצלומי אוויר שצולמו על ידי משלחת החקר האנטארקטית רון בין השנים 1947–1948, הראו כי רכס ההרים מתמשך לכיוון דרום-מזרח עד הר קופולה. אזור דרומי-מזרחי זה נסקר על ידי סקר שטחי חסות איי פוקלנד בשנת 1948, ומופה בהתבסס על תצלומי לוויין שצולמו על ידי ארצות הברית בין ינואר 1974 ופברואר 1975.

### מקור השם

שארקו קרא להרים "מסיב רואן" על שמה של העיר רואן שבצרפת.

## לקריאה נוספת

• United States. Defense Mapping Agency. Hydrographic Center, **[https://books.google.co.il/books?id=6ASyUn0hRf4C&pg=PA205&lpg=PA205&dq=%22Rouen+Mountains%22&source=bl&ots=uVzZzNKH7Z&sig=ACfU3U1zW-57hm2A2LI0FOhnaWCQUqOkbQ&hl=en&sa=X&ved=2ahUKEwjnibeNvJ_nAhXCjqQKHc1eCs84ChDoATABegQICRAB#v=onepage&q=%22Rouen%20Mountains%22&f=false Sailing Directions for Antarctica: Includes Islands South of Latitude 60°]**, P 205

## קישורים חיצוניים
* הרי רואן באתר הסקר הגאולוגי של ארצות הברית
* הרי רואן באתר הגאזט האנטארקטי המשווה SCAR של ממשלת אוסטרליה
* תחזית מזג אוויר עדכנית ארוכת טווח עבור הרי רואן
* מפת אזור הרי רואן

## הערות שוליים

רואן
הר פריז (אנטארקטיקה)

**הר פריז** (באנגלית: **Mount Paris**) או **הר פריס** הוא הר נישא, בהרי רואן, שבצפון האי אלכסנדר, שבאנטארקטיקה.

ההר ממוקם 7 קילומטרים דרומית מזרחית להר בייון.

גובהו של ההר 2,800 מטרים מעל פני הים (והוא הגבוה בהרי רואן, והשלישי בגובהו בהרי האי אלכסנדר).

ההר מתנשא לגובה של 1,932 מטרים מעל סביבתו.

## היסטוריה
### גילוי ומיפוי ההרים

ההרים מופו על ידי המשלחת הצרפתית הרביעית לאנטארקטיקה (שנערכה בין השנים 1908–1910), בפיקודו של ז'אן-באטיסט שארקו.

ההר נצפה בשנית בשנת 1936 על ידי המשלחת הבריטית אל ארץ גרהאם. אשר סברה כי מדובר ברכס הרים, ואולם מיפוי שנערך על ידי סקר שטחי חסות איי פוקלנד, בהתבסס על תצלומי אוויר שצולמו על ידי משלחת החקר האנטארקטית רון בין השנים 1947–1948, הראו כי מדובר בהר בודד. אזור זה נסקר על ידי סקר שטחי חסות איי פוקלנד בשנת 1948, ומופה בהתבסס על תצלומי לוויין שצולמו על ידי ארצות הברית בין ינואר 1974 ופברואר 1975.

### מקור השם

שארקו קרא להרים על שמה של העיר פריז בירת צרפת.

## קישורים חיצוניים
* הר פריז באתר הסקר הגאולוגי של ארצות הברית
* הר פריז באתר הגאזט האנטארקטי של ממשלת אוסטרליה
* הר פריז באתר הגאזט האנטארקטי המשווה SCAR של ממשלת אוסטרליה
* הר פריז באתר peakbagger

## הערות שוליים

פריז
As I Am

***As I Am*** (בעברית: "**כמו שאני**") הוא אלבום אולפן השלישי של הזמרת-יוצרת האמריקאית אלישה קיז. האלבום יצא לאור ב-9 בנובמבר 2007, על ידי חברת תקליטים ג'יי רקורדס. מתוך האלבום יצא הסינגל "No One", אשר היה ללהיט בינלאומי, שהצליח לכבוש את פסגת מצעד הבילבורד הוט 100.

עם יציאתו נכנס האלבום אל המקום הראשון במצעד הבילבורד 200.

## רקע
האלבום הופק על ידי מפיקים כדוגמת אלישה קיז, ג'ון מאייר ולינדה פרי. ב-3 בינואר 2008 העניק איגוד תעשיית ההקלטות האמריקאי את תואר הפלטינה המשולשת לאלבום, על מכירות של למעלה משלושה מיליון עותקים במדינה.

בשנת 2009 נודע כי האלבום נמכר בלמעלה מ-3.7 מיליון עותקים בארצות הברית בלבד.

## רשימת רצועות

## קישורים חיצוניים

## הערות שוליים

קטגוריה:אלבומי אלישה קיז
קטגוריה:אלבומים באנגלית
קטגוריה:אלבומים שהופקו על ידי לינדה פרי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומים זוכי פרס המוזיקה האמריקאית
קטגוריה:אלבומי זהב באוסטרליה
קטגוריה:אלבומי חברת ג'יי רקורדס
ז'אן דה סליס לונשאן

הברון **ז'אן דה סליס לונשאן** (בצרפתית: **Jean de Selys Longchamps**; 31 במאי 1912 – 16 באוגוסט 1943) היה אריסטוקרט בלגי, ששירת במלחמת העולם השנייה בחיל האוויר המלכותי הבריטי והתפרסם בזכות תקיפת היחיד שלו על מטה הגסטאפו שדרות לואיז  453 בבריסל בירת בלגיה הכבושה, ועיר הולדתו.

לונשאן נשפט ונענש על המתקפה, שבה נהרגו בכירים בפיקוד האס אס בבלגיה, הורד בדרגה והועבר לבסיס אחר, אך זכה בעיטור הצלב התעופה המצוינת (DFC) הבריטי וצלב המלחמה הבלגי. הוא נהרג בהתרסקות מטוסו בבסיס חיל האוויר המלכותי מנסטון  בעת נחיתה לאחר שנפגע מאש נ"מ בעומק שטח האויב.

## קישורים חיצוניים

* 
* Why a Baron Attacked the Gestapo, בערוץ Yarnhub באתר יוטיוב

קטגוריה:טייסי חיל האוויר המלכותי במלחמת העולם השנייה
קטגוריה:מעוטרי צלב התעופה המצוינת
קטגוריה:אנשי צבא בלגים במלחמת העולם השנייה
קטגוריה:טייסים צבאיים
קטגוריה:חללי מלחמת העולם השנייה
קטגוריה:בלגים שנולדו ב-1912
קטגוריה:בלגים שנפטרו ב-1943
Unplugged (אלבום של אלישה קיז)

***Unplugged*** הוא אלבום ההופעה הראשון של הזמרת האמריקאית אלישה קיז. האלבום יצא לאור ב-7 באוקטובר 2005, על ידי חברות התקליטים ג'יי רקורדס. אלבום ההופעה יצא לאור בחסות סדרת ההופעות האקוסטיות MTV Unplugged.

עם יציאתו נכנס אלבום ההופעה אל המקום הראשון במצעד הבילבורד 200.

## רקע והפקה
אלבום ההופעה הופק על ידי אלישה קיז, פיטר אדג', אלכס קולטיין וג'ף רובינסון. בשבוע הראשון לצאתו, נמכר האלבום בלמעלה מ-196,000 עותקים בארצות הברית בלבד, ובעקבות כך כבש את פסגת מצעד הבילבורד 200.

AllMusic העניקו לאלבום ההופעה ציון של שלושה כוכבי זהב מתוך חמישה בסך הכול.

## רשימת רצועות

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אלבומי אלישה קיז
קטגוריה:אלבומי הופעה באנגלית
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת ג'יי רקורדס
ברנרד דוהם

**ברנרד לאוארדוס דוהם** (בגרמנית: **Bernhard Lauardus Duhm**; 10 באוקטובר 1847 - 1 בנובמבר 1928) היה תאולוג לותרני גרמני, יליד בינגינג, כיום חלק מלר, פריזיה המזרחית. הוא היה חבר בבית הספר של היסטוריה של דתות (בגרמנית *Religionsgeschichtliche Schule*).

## לימודיו
דוהם למד תאולוגיה באוניברסיטת גטינגן, בהדרכת אלברכט ריטשל, היינריך אוולד ויוליוס ולהאוזן, שהיה גם חבר טוב ועמית לדוהם. בשנת 1873 התמנה כמרצה באוניברסיטת גטינגן ובהמשך פרופסור חבר ללימודי הברית הישנה (1877). בשנת 1888 הוא עבר לאוניברסיטת בזל, שם היה לאחד החוקרים המשפיעים בתחום חקר הברית הישנה בתקופתו.

## עבודתו
דוהם זכור בזכות עבודתו האקסגטית על נביאי הברית הישנה, ובמיוחד מחקרים העוסקים במורכבות של ספרי ירמיהו וישעיהו. הוא היה החלוץ של תיאורית "המחברים המרובים של ספר ישעיהו" והיה הראשון לזהות את שירי עבד ה' ככאלה. פירושו תיאר את המבנה והתוכן של ישעיהו פרקים 1–39 (המכונה "ישעיהו הראשון" או "ישעיהו של ירושלים"). דוהם באותה פרשנות מספק ניתוח מעמיק של 'ישעיהו השני' (פרקים 40–55) (בגרמנית *Deuterojesaja*), ושל 'ישעיהו השלישי' (פרקים 56–66) (בגרמנית *Tritojesaja*).

## שירי עבד ה'
דוהם מזהה את מושג שירי עבד ה' בספר ישעיהו, וזיהה ארבעה מהם בטקסט של ישעיהו: (); () ; () ;ו-(-). ג'וזף בלנקינסופ סיכם את התאוריות של דוהם לגבי שירי עבד ה' ואת קבלת הפנים שלהם באקדמיה המודרנית כך:

::ניתן לסכם את מסקנותיו כך: "שירי עבד ה'" חוברו על ידי חבר בקהילה יהודית, אך לא מהפזורה, במחצית הראשונה של המאה החמישית, בין זמני החיבורים של ספר איוב וספר מלאכי; המחבר הושפע מירמיהו, "ישעיהו השני" ואיוב, ובתורו השפיע על "ישעיהו השלישי" ומלאכי. גיבור "השירים" היה דמות היסטורית, מורה לחוק שסבל מהתעללות, קודם כל מאנשיו; ה"שירים" נבדלים מהתוכן של ישעיהו השני בסגנון מכוון ומפוכח יותר, משקל רגיל יותר, ובעיקר בניגוד לתיאורו של ישעיהו השני את ישראל כ-"עבד". הם יצרו במקור קומפוזיציה אחת יחד עם תוספות עריכה (מב 5-7; נ 10–11). הם הוכנסו לישעיהו השני על ידי עורך מאוחר יותר היכן שהתאפשר לו. ניתן יהיה לומר כי אף אחת מהמסקנות הללו לא תעבור היום ללא התנגדות.

## חיים אישיים
הוא היה אב לשלושה בנים, האנס (1878–1946) דיטריך (1880–1940) ואנדראס (1883–1975), כולם שחקני שחמט מקצועיים. ברנרד דוהם מת בבזל ב-1 בנובמבר 1928 כתוצאה מתאונת דרכים.

## מעבודותיו

* *Die Theologie der Propheten als Grundlage für die innere Entwicklungsgeschichte der israelitischen Religion*, 1875. קישור לספר
* *Das Buch Jesaia übersetzt und erklärt* (The Book of Isaiah translated and explained), 1892.
* *Das Buch Jeremia*, (The Book of Jeremiah), 1901.
* *Israels Propheten* (Israel's prophets), 1922.


## לקריאה נוספת
* 

## קישורים חיצוניים

* ברנרד דוהם בלקסיקון ביוגרפיות של פריזיה המזרחית
* ברנרד דוהם באתר ביוגרפיות גרמני

## הערות שוליים

קטגוריה:מדענים גרמנים
קטגוריה:חוקרי מקרא גרמנים
קטגוריה:סגל אוניברסיטת בזל
קטגוריה:גרמנים שנולדו ב-1847
קטגוריה:גרמנים שנפטרו ב-1928
The Diary of Alicia Keys

***The Diary of Alicia Keys*** (בעברית: "**היומן של אלישיה קיז**") הוא אלבום אולפן השני של הזמרת-יוצרת האמריקאית אלישה קיז. האלבום יצא לאור ב-2 בדצמבר 2003, על ידי חברת תקליטים ג'יי רקורדס. מתוך האלבום יצא הסינגל "You Don't Know My Name", אשר היה ללהיט בארצות הברית.

עם יציאתו נכנס האלבום אל המקום הראשון במצעד הבילבורד 200.

מגזין הרולינג סטון דירגו את האלבום במקום ה-277 ברשימת "500 האלבומים הגדולים בכל הזמנים" אשר הרכיבו בשנת 2020, לאחר שתי גרסאות שנוצרו בעבר.

## רקע
האלבום הופק על ידי מפיקים כדוגמת אלישה קיז, קניה וסט וטימבלנד. ב-28 במרץ 2005, העניק איגוד תעשיית ההקלטות האמריקאי את תואר הפלטינה המרובעת לאלבום, על מכירות של למעלה מארבעה מיליון עותקים במדינה.

איגוד תעשיית ההקלטות הקנדי העניק לאלבום את תואר הפלטינה הכפולה על מכירות של למעלה מ-200,000 עותקים במדינה.

## רשימת רצועות

## קישורים חיצוניים
* 

## הערות שוליים

קטגוריה:אלבומי אלישה קיז
קטגוריה:אלבומים באנגלית
קטגוריה:אלבומים שהופקו על ידי טימבלנד
קטגוריה:אלבומים שהופקו על ידי קניה וסט
קטגוריה:אלבומים שהגיעו למקום הראשון במצעד הבילבורד 200
קטגוריה:זוכי פרס גראמי לאלבום ה-R&B הטוב ביותר
קטגוריה:אלבומי פלטינה כפולה באוסטרליה
קטגוריה:אלבומי חברת ג'יי רקורדס
משרד מודיעין הצי

**משרד המודיעין הימי** (באנגלית: The **Office of Naval Intelligence**, בראשי תיבות: **ONI**) הוא סוכנות הביון הצבאית של הצי האמריקני.
## היסטוריה
ONI הוקמה בשנת 1882 במטרה לקדם את מאמצי המודרניזציה של חיל הים.  הארגון הוא החבר הוותיק ביותר בקהילת המודיעין של ארצות הברית ומשמש כמקור עיקרי למודיעין הימי. מאז מלחמת העולם הראשונה התרחבה משימתה כך שתכלול דיווחים בזמן אמת על התפתחויות ופעילויות של חילות ים זרים; שמירה על המשאבים והאינטרסים הימיים; מעקב והתמודדות עם איומים ימיים לאומיים; מתן תמיכה טכנית, מבצעית וטקטית לצי האמריקני ושותפיו; מעקב אחר הסביבה הימית העולמית.

ONI מעסיקה למעלה מ-3,000 אנשי צבא ואזרחים ברחבי העולם וממוקמת במרכז הביון הימי הלאומי בסוויטלנד, מרילנד.

## ראו גם
* מספן המודיעין
* מינהל הביון של המטה הכללי של הצי הרוסי

## קישורים חיצוניים

* 
* קובצי FOIA אודות ONI, בארכיון האינטרנט:
** 
** 
** 
** 
** 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:וושינגטון די. סי.: ארגונים
קטגוריה:קהילת המודיעין האמריקאית
טוקיו וייס

**טוקיו וייס** רשמית **טוקיו וייס: כתב אמריקני על אלימות משטרתית ביפן** (באנגלית: **Tokyo Vice: An American Reporter on the Police Beat in Japan**) הוא ספר זיכרונות משנת 2009 מאת ג'ייק אדלשטיין על שנותיו בטוקיו בתור הכתב הלא-יפני הראשון שעבד באחד העיתונים הגדולים ביפן, "יומיאורי שימבון". לאחר שניסה ולא הצליח לפרסם את הספר ביפן, הספר יצא בהוצאת Random House ו-Pantheon Books. אדלשטיין כתב בשנת 2013 כי: "הספר מתורגם ליפנית אך אף מו"ל לא יגע בו. זה דורך על בהונות רבות מדי." כלומר, הספר חושף שחיתות רבה במדינה.

## עיבוד קולנועי
אוגוסט 2013 הוכרז על עיבוד קולנועי לספר הזכרונות. אדלשטיין כתב את התסריט יחד עם התסריטאי האמריקאי ג'.ט. רוג'רס כאשר רוג'רס כתב אז את התסריט. אנתוני מנדלר הוכרז כבמאי הסרט, כאשר ג'ון לשר ואדם קאסן משמשים כמפיקים, ובין ג'קופי משמש כמפיק בכיר.

צילומי הסרט תוכננו להתחיל בטוקיו באמצע 2015, כאשר דניאל רדקליף נשכר לגלם את אדלשטיין. עם זאת, ההפקה מעולם לא החלה והפרויקט נזנח עד ההכרזה על הפקת גרסת הטלוויזיה משנת 2019.

## עיבוד טלוויזיוני

ביוני 2019 הוכרז על עיבוד טלוויזיוני לספר הזכרונות. אנסל אלגורט מגלם את ג'ייק אדלשטיין, עיתונאי אמריקני שמנסה להיטמע בסגל המשטרה של טוקיו כדי לחשוף שחיתויות. בסדרה מככב גם קן ואטאנבה עם התסריטאי עטור הפרסים ג'יי. ט. רוג'רס, עם חברת Endeavor Content כחברה מפיקה. באוקטובר 2019 הוכרז כי מייקל מאן יביים את פרק הפיילוט וכן ישמש כמפיק בכיר. ג'ון לשר, אמילי גרסון סיינס ודסטין דניאל קרטון ישמשו גם כמפיקים בפועל, לצד ג'יי.ט. רוג'רס, מאן, אלגורט ווטאנאבה.

עשרת פרקי הסדרה יועלו במלואם בפלטפורמת הסטרימינג של וורנר מדיה, HBO Max.

## קישורים חיצוניים

* טוקיו וייס באתר הוצאת Random House
## הערות שוליים

קטגוריה:ספרי 2007
קטגוריה:אלימות משטרתית
Songs in A Minor

***Songs in A Minor*** הוא אלבום הבכורה של הזמרת-יוצרת האמריקאית אלישה קיז. האלבום יצא לאור ב-5 ביוני 2001, על ידי חברת תקליטים ג'יי רקורדס. מתוך האלבום יצא לאור הסינגל "" שהיה ללהיט בינלאומי.

עם יציאתו נכנס האלבום אל המקום הראשון במצעד הבילבורד 200.

## רקע
האלבום הופק על ידי מפיקים שונים כדוגמת מירי בן-ארי, ג'רמיין דופרי ואלישה קיז. ב-7 בנובמבר 2003, העניק איגוד תעשיית ההקלטות האמריקאי את תואר הפלטינה המשושת לאלבום, על מכירות של למעלה משישה מיליון עותקים במדינה.

מכירות האלבום באירופה עומדות על למעלה משלושה מיליון עותקים, מה שהופך אותו לאחד מן אלבומי הבכורה הנמכרים ביותר באירופה בכל הזמנים.

מגזין התרבות רולינג סטון דירג את האלבום ברשימת "100 אלבומי הבכורה הטובים ביותר בכל הזמנים" במקום ה-46. בשנת 2019, מגזין הגרדיאן דירג את האלבום במקום ה-66 ברשימת "100 האלבומים הטובים ביותר של המאה ה-21".

## רשימת רצועות

## קישורים חיצוניים

## הערות שוליים

קטגוריה:אלבומי רמיקס מ-2002
קטגוריה:ערכים שבהם תבנית בריטניקה אינה מתאימה
קטגוריה:אלבומי בכורה מ-2001
קטגוריה:אלבומי אלישה קיז
קטגוריה:אלבומים באנגלית
קטגוריה:אלבומים שהופקו על ידי ג'רמיין דופרי
קטגוריה:אלבומים שהופקו על ידי טוני דוראן
קטגוריה:אלבומים שהגיעו למקום הראשון במצעד הבילבורד 200
קטגוריה:זוכי פרס גראמי לאלבום ה-R&B הטוב ביותר
קטגוריה:אלבומי פלטינה משולשת באוסטרליה
קטגוריה:אלבומי חברת ג'יי רקורדס
Remixed

***Remixed*** הוא אלבום הרמיקס הראשון של הזמרת-יוצרת האמריקאית אלישה קיז. האלבום יצא לאור ב-12 באוגוסט 2008, על ידי חברת תקליטים ג'יי רקורדס. אלבום הרמיקס הצליח להגיע בשיאו אל המקום ה-177 במצעד האלבומים שביפן.

בסמוך לצאתו, עלה האלבום לרשת הזרמת המדיה ספוטיפיי.

## רשימת רצועות

## קישורים חיצוניים

## הערות שוליים

קטגוריה:אלבומי אלישה קיז
קטגוריה:אלבומי רמיקס באנגלית
קטגוריה:אלבומי חברת ג'יי רקורדס
משאל העם על חוקת רוסיה (1993)

**משאל העם על החוקה** נערך ברוסיה ב-12 בדצמבר 1993. החוקה החדשה אושרה על ידי 58.4% מהמצביעים ונכנסה לתוקף ב-25 בדצמבר אותה שנה.

## רקע
מאז 1992 טען הנשיא בוריס ילצין כי חוקת 1978 מיושנת ויש צורך להחליפה. הוא קרא לחוקה חדשה שתעניק סמכויות נוספות לנשיא. עם זאת, שתי טיוטות מתחרות לחוקה חדשה נערכו על ידי הממשלה וקונגרס צירי העם. כישלונם של שתי הקבוצות להגיע לפשרה הוביל לכך שילצין מוסס את הקונגרס בספטמבר 1993, בצעד שהוביל למשבר חוקתי.

ילצין קרא אז לאספה חוקתית שהביעה אהדה לדעותיו. לאחר מכן ניסחה האספה חוקה שקבעה נשיאות חזקה ובעלת סמכויות מורחבות ופורסמה ב-11 בנובמבר 1993.

## שם
משאל זה נקרא באופן רשמי "הצבעה עממית" (всенародное голосование) במסמכים ולא משאל עם.

## תוצאות

שיעור ההצבעה דווח רשמית על 54.4%, מעל סף 50% הדרוש לאימות משאל העם. עם זאת, נותרו ספקות בנוגע לדיוק של נתון המשתתפים.
## ראו גם
* משאל העם על התיקונים לחוקת רוסיה (2020)

## הערות שוליים

קטגוריה:1993 ברוסיה
רוסיה
רוסיה
קטגוריה:רוסיה: חוק ומשפט
קטגוריה:1993 בפוליטיקה
יוסף סגל (רב)

הרב **יוסף הלוי סגל** (תרנ"ד, 1894 בערך – א' באייר תשל"ד, 1974) היה רב בליטא ולאחר עלותו לארץ ישראל שימש רבה הראשון של נס ציונה.

## ביוגרפיה
נולד בליטא, בנו של חיים נתן סגל. למד בישיבת טלז והיה מתלמידי רבי אליעזר גורדון, וכן למד בישיבת וולוז'ין והיה מתלמידי הרב רפאל שפירא. עמד בקשרי מכתבים עם רבי יוסף רוזין, ה"רוג'צובר".

נשא את מרים, בת הרב יעקב משה ספיר, אב בית דין סאראטוב. לאחר נישואיו שימש כרבה של קולטינן שבליטא.

בשנות ה-20 עלה לארץ ישראל והתמנה לרבה הראשון של נס ציונה. לאחר כמה שנים נסע עם משפחתו לארצות הברית, וכיהן כרב בשיקגו.

חיבר את סדרת הספרים "תורת הלויים", ובה דינים השייכים ללויים בזמן הזה.

בנו הרב זאב סגל  היה רב ומנהיג קהילה בניוארק, מאמצע שנות ה-40 עד מותו בתאונת דרכים ב-2008, ונשיא הסתדרות הרבנים דאמריקה בשנים 1968–1970. נכדיו הם העיתונאי שעיה סגל ופרופסור חיים סוקניק.

## ספריו
* **תורת לוִיִם** (3 חלקים). לחלק א, חלק ב ו-חלק ג בגישה מקוונת.
* **חזון יוסף** - דרשות (2 חלקים). לחלק א בגישה מקוונת
* **ילקוט לוים** - אוסף מדרשים על עניינים לוים. לגישה מקוונת

## קישורים חיצוניים
* 

## הערות שוליים

קטגוריה:בוגרי ישיבת טלז
קטגוריה:מהגרים מארץ-ישראל לארצות הברית
קטגוריה:בוגרי ישיבת וולוז'ין
קטגוריה:רבנים ליטאים
קטגוריה:אנשי העלייה הרביעית
קטגוריה:נס ציונה: רבנים ראשיים
קטגוריה:מחברי ספרי הלכה
קטגוריה:שיקגו: רבנים
קטגוריה:אמריקאים שנולדו ב-1894
קטגוריה:אמריקאים שנפטרו ב-1974
משה פרנקנטל-שוחט

הרב **משה זלמן פרנקנטל** (כונה: **ר' משה שוחט**; תרי"ט, 1859 - כ"ה באלול תש"ב, 1942) היה ראש השוחטים בירושלים. בגיל ארבעים פרש מעיסוקו כדי להקדיש את כל זמנו ללימוד תורה. היה מעורב בעניינים ציבוריים ורבניים בירושלים.

## ביוגרפיה

נולד בפולין ובצעירותו עלה לארץ ישראל והתיישב בירושלים. נשא את שרה נחמה, בתו של רבי ישעיה אורנשטיין. היה ממקורביו של מהרי"ל דיסקין וממייסדי השיעור בביתו, יחד עם גיסיו רבי יעקב אורנשטיין ורבי יצחק שלמה בלוי.

על פי הוראת מהרי"ל דיסקין התמנה לראש השוחטים בירושלים, ומאז כונה "ר' משה שוחט" וכמעט לא הוכר בשם משפחתו "פרנקנטל". לא הסכים לקבל תשלום עבור שחיטה ועבור לימוד תורה.

בסוף המאה ה-19, בהגיעו לגיל ארבעים, פרש ממלאכת השחיטה, ומאז עסק כל ימיו בתורה. התגורר בשכונת בתי ורשה.

היה מגבאי ומנהלי הישיבה הגדולה ותלמוד התורה מאה שערים. פרסם קונטרס כיצד להתעסק עם בנק שאחד מחברי הדירקטוריון שלו הוא יהודי בהיבט של הלכות ריבית. בשנת 1913 היה בורר יחד עם רבי לייב דיין בדין תורה לגבי חברת כרמל מזרחי. החברה ביקשה לפסול את הבוררים, אך הרב קוק גיבה אותם.

חתם עם רבני ירושלים על כרוזים ציבוריים. בין השאר חתם על הכרוז האחרון של הרב קוק, חודש לפני פטירתו, יחד עם רבנים, בעניין ההצעה באספת רבני ארץ ישראל על הקמת מועצה דתית עצמאית בכל עיר.

הרב פרנקנטל לא האמין ברופאים, אך היה קונה תרופות ומשליכן לאשפה כדי שתהיה לרופאים פרנסה.

נפטר בסוף שנת תש"ב ונקבר בבית הקברות בהר הזיתים. על מצבתו נכתב: "גאון צדיק קדוש וטהור".

## צאצאיו
בנו יצחק פרנקנטל היה מזכיר "ועד הכללי כנסת ישראל" וישיבת עץ חיים בירושלים. היה חתנו של הרב מנחם יעקב זלזניק (אביו של הרב שלמה זלמן זלזניק). בנו מרדכי פרנקנטל היה עורך העיתון היהודי "סאנפעלער אידישע צייטונג" בברזיל.

## לקריאה נוספת
* **תבונה** ב, ירושלים תש"ב, עמ' קלו

## קישורים חיצוניים
* כתובת רבי משה שוחט-פרנקנטל, בית המכירות קדם
*קברו

## הערות שוליים

קטגוריה:ירושלים: רבנים
קטגוריה:שוחטים
קטגוריה:יהודים הקבורים בהר הזיתים: חלקת הפרושים
קטגוריה:אנשי עליות קדומות לארץ ישראל
קטגוריה:עולים לארץ ישראל בשנים 1800–1881
קטגוריה:ארץ-ישראלים שנולדו ב-1859
קטגוריה:ארץ-ישראלים שנפטרו ב-1942